Stanislavas Šuškevičius
Stanislavas Stanislavavičius Šuškevičius (blrs. Станісла́ў Станісла́вавіч Шушке́віч, lacinka: Stanisłaŭ Stanisłavavič Šuškievič; rus. Станисла́в Станисла́вович Шушке́вич; 1934 m. gruodžio 15 d. – 2022 m. gegužės 3 d.) – Baltarusijos politikas ir mokslininkas. Nuo 1991 m. rugsėjo 28 d. iki 1994 m. sausio 26 d. buvo pirmasis nepriklausomos Baltarusijos valstybės vadovas (Aukščiausiosios Tarybos bei Parlamento sekretorius) po TSRS iširimo. Palaikė laisvosios rinkos ir demokratines reformas, vaidino svarbų vaidmenį Nepriklausomų valstybių sandraugos (NVS) įkūrime. Šuškevičius buvo Baltarusijos mokslų akademijos narys korespondentas, mokslų daktaras fizikos ir matematikos srityse, valstybinių apdovanojimų laureatas, profesorius. Parašė knygų, virš 150 straipsnių, per 50 išradimų autorius.